37 joves participen en el viatge a la neu
08 de febrer de 2024

Un total de 37 joves de l'Eliana, d'entre 18 i 28 anys, han participat en el viatge a l'estació d'esquí d’Aramón Cerler organitzat per l'Ajuntament, amb l'objectiu de promocionar l'oci saludable i impulsar els llaços entre els i les joves de la localitat.

L'activitat ha estat sufragada al 60% pel consistori i, a la vista dels resultats del qüestionari d'avaluació realitzat durant la seua celebració, el 100% de les persones participants repetiria l'any vinent, amb valoracions molt positives.

El viatge ha tingut lloc entre els dies 1 i 4 de febrer i, en aquesta ocasió, s'emmarca dins del programa ‘Ens n'anem’, que té projectades 4 eixides a l'any, coincidint amb les estacions d'hivern, primavera, estiu i tardor.

L'edil de l'àrea, Juan Espinosa, ha valorat molt positivament aquesta acció que promou la pràctica d'esports com l'esquí o l’snowboard, envoltats dels seus iguals i en un entorn natural.